UNESCOs globale nettverk av geoparker

UNESCOs globale nettverk av geoparker (engelsk: Global Geoparks Network (GGN) eller Global Network of National Geoparks) er nettverk av geoparker, støttet av UNESCO, som ble etablert i 1998. Nettverket søker å fremme og bevare Jordens geologiske arv, foruten også å oppmuntre bærekraftig forskning og utvikling i de gjeldende samfunn.UNESCO Division of Ecological and Earth Sciences, UNESCO«Global Geoparks Network» (PDF), UNESCO«Application Guidelines and Self-Evaluation form for Membership in the Global Geoparks Network» (PDF), UNESCO

Det globale nettverket av geoparker ble først etablert i 1998, og reetablert i november 2015.«Global Geoparks become UNESCO Sites», Global Geoparks Network Medlemskap er dannet av nasjonale geologiske parker, eller geoparker, det vil si lokale områder som fokuserer på beskyttelse av geologiske egenskaper og kulturarv. En geopark er et avgrenset geografisk område som viser en viktig del av Jordens geologi. De utvalgte geoparkene framhever seg med et geologisk mangfold som er enestående. Hensikten med geoparkene er å formidle kunnskap til lokalbefolkning og besøkende om geologiens betydning for landskap, biologisk mangfold, landbruk, bosetning, industriutvikling, samferdsel og kultur.

De første medlemmer ble annonsert på den første internasjonale konferanse om geoparker i 2004. Ved 2015 hadde 120 geoparker fra 33 land offisielt blitt en del av nettverket. Det er medlemmer på 5 av 7 kontinenter, men ingen på Antarktika eller Australasia. Det er per 2015 ingen globale geoparker i USA eller Russland, for øvrig heller ikke i Sør-Asia, Sentral-Amerika og de fleste deler av Afrika (unntatt Marokko og Kanariøyene), og Midtøsten (unntatt Tyrkia). Kina er det land med størst antall geoparker.«Distribution of GGN Members», Global Geoparks Network

 Se også 
 Europeisk nettverk av geoparker

 Referanser 

 Eksterne lenker 

 UNESCOs liste over globale geoparker
 International Union of Geological Sciences
 International Union of Geological Sciences

Kategori:Geoparker
Kategori:UNESCO
Kategori:Geologi